Ulrik Wilbek fandt plads til Mads Mensah Larsen fra Aalborg Håndbold. Venstrebacken har været en af efterårets store profiler på Aalborgholdet, og det bliver han nu belønnet for. Det er første gang i karrieren Mads Mensah Larsen er udtaget til en stor slutrunde som seniorspiller Ulrik Wilbek begrunder valget af Mads Mensah Larsen med, at bagspilleren har overbevist på det seneste, blandt andet i weekendens træningsturnering i det jyske. - Mads kan spille i begge ender af banen, han har gjort det fantastisk godt i forsvaret, og er god mand mod mand. Derfor synes jeg, at det var naturligt, at han skulle med. Mads Mensah Larsen bliver en af Wilbeks jokere i turneringen. - Han får en jokerrolle, og jeg håber at han kan være afgørende i nogle kampe undervejs, siger Wilbek til TV2 News. Danmark spiller første kamp ved VM lørdag den 12. januar mod Qatar.

Opsummering:
Mandag udtog landtræner Ulrik Wilbek sit VM-landshold og Aalborg Håndbold-spilleren, Mads Mensah Larsen er med i truppen.